Π Ρ Ο Κ Η Ρ Υ Ξ Η

**ΔΙΪΔΡΥΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**«Λαογραφία και πολιτιστική διαχείριση»**

**(Folklore, Folkloristics and Cultural Management) ΤΜΗΜΑΤΟΣ ΦΙΛΟΛΟΓΙΑΣ Ε.Κ.Π.Α.**

**Σε συνεργασία με το ΠΑΙΔΑΓΩΓΙΚΟ ΤΜΗΜΑ**

**ΔΗΜΟΤΙΚΗΣ ΕΚΠΑΙΔΕΥΣΗΣ ΤΟΥ Ε.Κ.Π.Α.**

**το ΤΜΗΜΑ ΙΣΤΟΡΙΑΣ ΚΑΙ ΕΘΝΟΛΟΓΙΑΣ του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ**

**και το ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ του ΠΑΝΕΠΙΣΤΗΜΙΟΥ ΑΙΓΑΙΟΥ**

Το Τμήμα Φιλολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, σε συνεργασία με το Παιδαγωγικό Τμήμα Δημοτικής Εκπαίδευσης του Ε.Κ.Π.Α., το Τμήμα Ιστορίας και Εθνολογίας του Δημοκριτείου Πανεπιστημίου Θράκης και το Παιδαγωγικό Τμήμα Δημοτικής Εκπαίδευσης του Πανεπιστημίου Αιγαίου **προκηρύσσει διαγωνισμό** για την εισαγωγή μεταπτυχιακών φοιτητών/-τριών στο ιδρυθέν Διϊδρυματικό Πρόγραμμα Μεταπτυχιακών Σπουδών (Δ.Π.Μ.Σ) **«Λαογραφία και πολιτιστική διαχείριση»** (Folklore, Folkloristics and Cultural Management), σύμφωνα με τις διατάξεις του Ν. 4485/2017 (ΦΕΚ Α΄ 114) και σε συνδυασμό με την παρ. 1 του άρθρου 455 του ν. 4957/2022 (τεύχ. Α΄ 141) (βλ. ΦΕΚ Ίδρυσης Δ.Π.Μ.Σ. 4726 Τ. Β΄/08-09-2022) και ΦΕΚ Τροποποίησης Κανονισμού Δ.Π.Μ.Σ. 1739 Τ.Β΄/19-03-2024, σε συνδυασμό με τον Κανονισμό Μεταπτυχιακών και Διδακτορικών Σπουδών του ΕΚΠΑ (ΦΕΚ 392 Β΄/2023), όπως τροποποιήθηκαν και ισχύουν, **για το ακαδημαϊκό έτος 2025- 2026**).

Το Δ.Π.Μ.Σ απονέμει Δίπλωμα Μεταπτυχιακών Σπουδών (Δ.Μ.Σ.) στην «Λαογραφία και πολιτιστική διαχείριση» (Folklore, Folkloristics and Cultural Management).

Η χρονική διάρκεια φοίτησης στο Δ.Π.Μ.Σ που οδηγεί στη λήψη Διπλώματος Μεταπτυχιακών Σπουδών (Δ.Μ.Σ.) ορίζεται σε τέσσερα (4) ακαδημαϊκά εξάμηνα, στα οποία συμπεριλαμβάνεται και ο χρόνος εκπόνησης διπλωματικής εργασίας. **Η φοίτηση στο Δ.Π.Μ.Σ. «Λαογραφία και πολιτιστική διαχείριση» είναι 100% εξ αποστάσεως.**

**Στο Δ.Π.Μ.Σ «Λαογραφία και πολιτιστική διαχείριση» γίνονται δεκτοί/ές ως υποψήφιοι/-ιες:**

* Πτυχιούχοι **\*** των Σχολών/Τμημάτων Ανθρωπιστικών και Κοινωνικών Επιστημών της ημεδαπής ή ομοταγών, αναγνωρισμένων από τον Δ.Ο.Α.Τ.Α.Π., ιδρυμάτων της αλλοδαπής.

**\***Δικαίωμα υποβολής υποψηφιότητας έχουν επίσης όσοι/-ες αναμένεται να έχουν ολοκληρώσει τις σπουδές τους μέχρι την προφορική συνέντευξη, η οποία θα διενεργηθεί περί τα τέλη Σεπτεμβρίου/αρχές Οκτωβρίου. Οι υποψήφιοι/-ες σε αυτή την περίπτωση υποχρεούνται να υποβάλουν την τρέχουσα αναλυτική τους βαθμολογία.

* Υπότροφοι δημόσιων ή ιδιωτικών φορέων της ημεδαπής ή της αλλοδαπής, εφόσον πληρούν τα κριτήρια εισδοχής στο Δ.Π.Μ.Σ.

**Γίνονται δεκτοί, ως υπεράριθμοι:**

* Ένα (1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’ έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Δ.Π.Μ.Σ.
* Οι υπότροφοι του ΙΚΥ και οι αλλοδαποί υπότροφοι του ελληνικού κράτους, για το ίδιο ή συναφές γνωστικό αντικείμενο με αυτό του Δ.Π.Μ.Σ.

Οι επιτυχόντες/-ούσες στο Δ.Π.Μ.Σ πτυχιούχοι πανεπιστημίων της αλλοδαπής υποχρεούνται να προσκομίζουν πριν από την ολοκλήρωση των σπουδών τους βεβαίωση ισοτιμίας του πτυχίου τους από τον Δ.Ο.Α.Τ.Α.Π.

Για τη συμμετοχή τους στο Δ.Π.Μ.Σ «Λαογραφία και πολιτιστική διαχείριση» οι μεταπτυχιακοί φοιτητές/-τριες καταβάλλουν τέλη φοίτησης που ανέρχονται στο ποσό των επτακοσίων πενήντα **(750) ευρώ** ανά εξάμηνο. Η καταβολή του τέλους γίνεται στην αρχή κάθε εξαμήνου, πριν από την έναρξη των μαθημάτων.

Με βάση τον νόμο ένα ποσοστό φοιτητών έχουν δικαίωμα για απαλλαγή διδάκτρων, εφόσον πληρούν τα οικονομικά κριτήρια που θέτει ο νόμος [άρθρο 86, παράγρ. 4 του ν. 4957/2022 (τεύχ. Α΄ 141)].

**H εισαγωγή των μεταπτυχιακών φοιτητών/-τριών γίνεται με μοριοδότηση και προφορική συνέντευξη.**

**Οι υποψήφιοι/-ες υποβάλλουν φάκελο με τα εξής δικαιολογητικά:**

1. Αίτηση Συμμετοχής.
2. Βιογραφικό σημείωμα.
3. Επικυρωμένο Αντίγραφο πτυχίου ή Βεβαίωση περάτωσης σπουδών.
	* **Οι Πτυχιούχοι από ιδρύματα της αλλοδαπής οφείλουν να καταθέσουν πιστοποιητικό αναγνώρισης του πτυχίου τους από τον ΔΟΑΤΑΠ ή βεβαίωση ότι έχουν ξεκινήσει τη διαδικασία έκδοσής του, εάν δεν το κατέχουν.**
4. Πιστοποιητικό Αναλυτικής Βαθμολογίας.
5. Επιστημονικές δημοσιεύσεις, αν υπάρχουν.
6. Αποδεικτικά επαγγελματικής ή ερευνητικής δραστηριότητας συναφούς προς το αντικείμενο του Δ.Π.Μ.Σ, αν υπάρχουν.
7. Φωτοτυπία δύο όψεων της αστυνομικής ταυτότητας ή του διαβατηρίου.
8. Πιστοποιητικά γλωσσομάθειας. Το απαιτούμενο επίπεδο γλωσσομάθειας στην αγγλική, γαλλική, γερμανική, ιταλική ή ισπανική γλώσσα, είναι επίπεδο Β2.
	* **Η επαρκής γνώση της ξένης γλώσσας πιστοποιείται από τα υποβαλλόμενα συνοδευτικά δικαιολογητικά. Τα πιστοποιητικά γλωσσομάθειας μπορούν να προέρχονται από οποιονδήποτε αναγνωρισμένο ελληνικό ή ξένο φορέα. Σε περίπτωση υποψηφίων που δεν διαθέτουν πιστοποίηση, θα υπάρχει δυνατότητα εξέτασης της γλωσσομάθειάς τους από την επιτροπή αξιολόγησης.**
9. Βεβαίωση Ελληνομάθειας για τους/τις αλλοδαπούς υποψήφιους (σε επίπεδο Β2 του Συμβουλίου της Ευρώπης).
	* **Η επαρκής γνώση της ελληνικής γλώσσας για τους αλλοδαπούς υποψήφιους πιστοποιείται από τα υποβαλλόμενα συνοδευτικά δικαιολογητικά. Τα πιστοποιητικά ελληνομάθειας μπορούν να προέρχονται από οποιονδήποτε αναγνωρισμένο ελληνικό ή ξένο φορέα. Σε περίπτωση υποψηφίων που δεν διαθέτουν πιστοποίηση, θα υπάρχει δυνατότητα εξέτασης της ελληνομάθειάς τους από την επιτροπή αξιολόγησης.**
10. Αντίτυπα τυχόν επιπλέον πτυχίων ή πιστοποιητικών.
11. Μία συστατική επιστολή από μέλη Δ.Ε.Π. ή επιστήμονες ερευνητές ή από άλλους ειδικούς σε θέματα μελέτης ή/και διαχείρισης του λαϊκού πολιτισμού.
	* **Η υποβολή συστατικής επιστολής δεν είναι απαραίτητη για αποφοίτους του Τμήματος Φιλολογίας Ε.Κ.Π.Α. και των συνεργαζόμενων Τμημάτων Π.Τ.Δ.Ε. του Ε.Κ.Π.Α., Τ.Ι.Ε. του Δ.Π.Θ. και Π.Τ.Δ.Ε. του Πανεπιστημίου Αιγαίου.**

Οι υποψήφιοι/-ες που υποβάλλουν πλήρεις φακέλους, εφόσον πληρούν τα κριτήρια της προκήρυξης, καλούνται σε προφορική συνέντευξη.

**Η επιλογή των εισακτέων πραγματοποιείται με μοριοδότηση και οι επιτυχόντες/-ούσες κατατάσσονται με βάση τα ακόλουθα κριτήρια:**

**α.** Βαθμός Πτυχίου:

9,5 και πάνω 15 μονάδες

9,0-9,49 14 μονάδες

8,5-8,99 13 μονάδες

8,0-8,49 12 μονάδες

7,5-7,99 11 μονάδες

7,0-7,49 10 μονάδες

6,5-6,99 9 μονάδες

**β.** βαθμός συναφών με την ειδίκευση προπτυχιακών μαθημάτων - διπλωματική ή πτυχιακή εργασία: έως 10 μονάδες

**γ.** Επιπλέον ξένη γλώσσα (τουλάχιστον Β2): 10 μονάδες

**δ.** Δεύτερο πτυχίο Α’ ή Β’ κύκλου σπουδών: 15 μονάδες

**ε.** Επιστημονικές δημοσιεύσεις σε συναφές αντικείμενο σε έγκριτα επιστημονικά περιοδικά/βιβλία: 10 μονάδες

**στ.** Προφορική Συνέντευξη: 40 μονάδες.

**ΜΕΓΙΣΤΟ ΔΥΝΑΤΟ ΣΥΝΟΛΟ: 100 μονάδες**

**Οι υποψήφιοι/-ιες οφείλουν να αποστείλουν** την αίτηση με τα απαραίτητα δικαιολογητικά **από την Δευτέρα 3 Ιουνίου 2025 έως και την Παρασκευή 27 Σεπτεμβρίου 2025 σε ηλεκτρονική ψηφιοποιημένη μορφή και στις ακόλουθες 3 ηλεκτρονικές διευθύνσεις αναγράφοντας ως θέμα: Αίτηση και δικαιολογητικά για το Δ.Π.Μ.Σ «Λαογραφία και Πολιτιστική Διαχείριση»**.

[**https://eprotocol.uoa.gr**](https://eprotocol.uoa.gr/)

**ifotou@phil.uoa.gr**(κα Ηλιάνα Φώτου, τηλέφωνο επικοινωνίας 210-7277738)

**vchrys@phil.uoa.gr**(Διευθύντρια του Δ.Π.Μ.Σ. Βασιλική Χρυσανθοπούλου, τηλέφωνο επικοινωνίας 6974051585)

Η Διευθύντρια

του Διϊδρυματικού Προγράμματος Μεταπτυχιακών Σπουδών (Δ.Π.Μ.Σ)

«Λαογραφία και πολιτιστική διαχείριση»

**\***

Αν. Καθηγήτρια Βασιλική Χρυσανθοπούλου

**\*** Η υπογραφή έχει τεθεί στο πρωτότυπο και βρίσκεται στο Αρχείο του Τμήματος.